runetrust/blame-folketinget-dk huggingface dataset:
Rasmus Prehn (S), 2005-11-25:
Lad os bare tage et eksempel, nemlig Rådet for Socialt Udsatte, hvor formanden, Preben Brandt, skriver: Det offentlige trækker sig ud af ansvaret for de svageste grupper i vores samfund og overlader finansieringen til en intern affære blandt lejerne i den almene sektor via Landsbyggefonden.
Rasmus Stoklund (S), 2020-01-17:
Jeg sagde bare, at jeg glæder mig over det svar, der kom fra Udlændinge- og Integrationsministeriet, nemlig at Rigsadvokaten tilsyneladende heller ikke synes, at tingene er, som de skal være – at man endog undrede sig over, hvordan tingene var foregået.
Jørgen Arbo-Bæhr (EL), 2006-05-04:
I den sammenhæng kan jeg ikke se, hvorfor man ikke skulle kunne sige, at det krav, som endnu ligger der, om, at man skal have opholdstilladelse og arbejdstilladelse på overenskomstmæssige vilkår som betingelse for at arbejde i Danmark, ikke skulle være godt.
Jacob Jensen (V), 2015-04-28:
Jeg kunne forstå, at der er nogle ting, De Radikale ikke ville for at komme den her udfordring, om ikke til livs, så i hvert fald få gjort udfordringen mindre, og jeg forstår, at vi deler synet på, at det er en udfordring, at der stadig væk er en stor gruppe mennesker, som har en ringe økonomisk tilskyndelse til at tage et arbejde.
Dorit Myltoft (RV), 2000-01-19:
Vi har forsøgt at implementere et direktiv, der ved sin vedtagelse også var et stort kompromis mellem de europæiske lande, og det har gjort det svært at konstruere et regelsæt, der kunne sikre den størst mulige beskyttelse af den enkelte borgers personlige oplysninger, samtidig med at det bliver muligt at bruge de teknologiske fremskridt i både den offentlige og den private sektor.
Karsten Lauritzen (V), 2018-03-13:
Jeg vil dog her i min besvarelse som udgangspunkt holde mig til det, lovforslaget handler om, men hvis der skulle være spørgsmål, der vedrører finansloven, skal jeg hjertens gerne besvare dem og forsvare den fremragende finanslov, som regeringen har indgået med Dansk Folkeparti.
René Christensen (DF), 2011-05-05:
Så alt i alt synes vi, at forslaget er en udmærket måde at lave konkurrence på, som måske kan vise noget udvikling, men vi må også samtidig sige, at vi ikke forventer, at det her bliver en kæmpe succes, hvor vi vil opleve en masse institutioner, som bliver private, fordi der er en overflod af midler til rådighed til at passe børnene i daginstitutioner og fritidshjem ude i kommunerne.
Lars Boje Mathiesen (NB), 2021-05-21:
Det kan jo godt være, at man vælger at sige: Jamen når vi kan se på antallet, der er arbejdsløse, at de er det i meget, meget kort tid, kan det godt være, det giver mere gevinst at give en højere ydelse, men så forkorte dagpengeperioden generelt.
Svend Erik Hovmand (V), 2001-09-06:
Vi er faktisk bekymrede for de enorme byrder, som små og mellemstore virksomheder nu skal klare omkring sygeforsikring, ATP, ud over alle de andre byrder, man har lagt på med kreditstramninger osv. Bekymrer det overhovedet ikke Det Radikale Venstre?
Henrik Dam Kristensen (S), 1998-04-28:
Det har jo i store momenter været en både spændende og inspirerende debat, vi har været igennem, og i øvrigt en vigtig debat. Jeg tror, det var hr. Thorkild B. Fransgaard, som gav udtryk for, at regeringen ønsker at genere erhvervslivet, og at det flertal, som står bag forslaget her, også gør det.
Rune Lund (EL), 2016-04-05:
Og på den baggrund skønnes det med betydelig usikkerhed, at forslaget om indførelsen af medarbejderaktieordningen vil medføre et umiddelbart mindreprovenu på ca. 60 mio. kr. årligt og ca. 35 mio. kr. årligt efter tilbageløb og adfærd.
Pernille Skipper (EL), 2016-12-05:
Det tror jeg sådan set ikke at der er nogen fra Enhedslisten der på noget tidspunkt har sagt, men jeg vil gerne gentage, at vi synes, at den kontanthjælpsreform, som hr. Jakob Ellemann-Jensen har gennemført, er asocial, og det er, fordi der nok kan trylles med alle mulige tal, som skal få det til at virke, som om man nærmest er rig, når man er på kontanthjælp – sådan lyder det i hvert fald nogle gange, når Venstre taler – samtidig med at Venstre faktisk taler om, at det handler om, at man ikke skal være rig.
Pia Gjellerup (S), 2006-11-16:
Kommunernes Landsforening, som finansministeren jo i sin indledning holdt sig meget fint til, idet de sagde noget, der passede finansministeren, mener øjensynlig noget fuldstændig galt om de tal og om den økonomi, de har til rådighed til børn, skole og ældre.
Liselott Blixt (DF), 2021-04-16:
Der var vi også enige om, at hvis man bare erstattede det her »kan« med et »skal«, havde vi haft en rigtig god barsel for alle; for der står ikke noget med dage og timer, eller hvad det nu er, men at man ikke sendes hjem, før man er tryg, som man også skal være det inden fødslen.
Jan E. Jørgensen (V), 2017-05-05:
Så derfor vil jeg sige, at talen fra Dansk Folkeparti overrasker mig og ærgrer mig, og jeg er noget uforstående over for, at Dansk Folkeparti stemmer imod de mennesker, som vi havde givet statsborgerskab i henhold til en aftale, som Dansk Folkeparti er medunderskriver på.
Rosa Lund (EL), 2019-11-22:
Så jeg synes, at det vil være godt at lægge en 2-procentsbesparelse her, og jeg kan da også afsløre, at Enhedslisten stemte imod den aftale, der blev lavet omkring gruppestøttemidler, fordi vi ikke syntes, at det var rimeligt, og at det var for mange penge, partierne bevilgede til sig selv.
Keld Albrechtsen (EL), 2004-04-23:
På trods af de helt grundlæggende meget store kulturpolitiske skillelinjer og den meget store afstand, der er mellem de to fløje her i Folketingssalen på det kulturpolitiske område, som vi jo har fået afdækket under den foregående folketingsdebat, så kan vi dog være enige om, at vi skal have denne undersøgelse, således at vi kan få kortlagt det frivillige kulturområde.
Inger Støjberg (V), 2017-02-22:
Det er jo også netop det, der er baggrunden for, at regeringen med støtte fra Dansk Folkeparti har indført, at udlændinge- og integrationspolitikken netop har fokus på, at indvandrere og efterkommere af indvandrere ikke isolerer sig i parallelsamfund, men tilegner sig dansk kultur, tager Danmark til sig, får Danmark ind under huden.
Kristian Thulesen Dahl (DF), 1998-01-27:
Vi vil selvfølgelig tage SF på ordet, når de i dag har sagt, at denne debat ikke er afslutningen, men bare et led i behandlingen af denne Færøsag, og så fortsætte med de samråd og diskussioner, som vil komme også i Det Politisk-Økonomiske Udvalg.
Christian Wedell-Neergaard (KF), 2005-05-19:
Der er det i hvert fald sådan, at rådhuset i Køge Kommune jo ligger ude ved kysten, og det er klart, at hele den øvrige kommune får længst muligt til rådhuset, ikke kun i fysisk forstand, men måske også lidt i overført forstand, og der kan altså være behov for at skabe nogle gode bastioner i baglandet, sådan at alle føler, at de er med i en og samme enhed.
Ellen Trane Nørby (V), 2019-01-23:
Det kan jeg desværre ikke se at der indgår i nogen af Socialdemokratiets udspil, men det håber jeg da at Socialdemokratiet vil deltage i forhandlinger om, så vi i fællesskab kan styrke akutdækningen i hele landet – Lemvig, Løgstør, Lyngby, hvor man nu end bor som borger.
Birthe Rønn Hornbech (V), 2001-02-06:
Det er klart, at vi i Venstre, ligesom jeg forventer regeringen gør, gør vores politik gældende i EU og slås for det, som vi mener er rigtigt, og det er ikke, at familiesammenføringsreglerne skal slappes, men tværtimod skal strammes.
Brian Mikkelsen (KF), 2009-11-20:
I øvrigt vil jeg om beslutningsforslaget, der lægger op til Folketingets godkendelse af udleveringsoverenskomster, gerne fremhæve, at der allerede i dag gælder en ordning for udleveringsoverenskomster, hvorefter Folketinget inddrages, hvis regeringen påtænker at indgå en udleveringsaftale med lande uden for EU.
Jeppe Bruus (S), 2021-01-14:
Jeg skulle lige til at sige, at nu havde vi før et forslag omkring strafrabatter, som vi jo nærmest havde vedtaget i politiforliget, og her har vi nu et forslag omkring strafskærpelse i forhold til fyrværkeri, som vi også lige har vedtaget, men det er jo kun godt, at vi får anledning til at glæde os over alt det gode arbejde, vi trods alt kan bedrive i fællesskab.
Per Ørum Jørgensen (KF), 2006-02-21:
På den baggrund kan vi kun bakke op om den promillegrænse, som lovforslaget lægger op til for erhvervssejlads, samtidig med at vi er enige i, at personkredsen bør være alle, som fører skib eller udfører arbejde om bord, der har væsentlig betydning for sikkerheden.
Ole Sohn (SF), 1998-11-06:
Men lovforslaget her indebærer også, at den gamle lov nr. 52 af 14. marts 1911 indeholdende indskrænkninger i adgangen til omsætning af præmieobligationer m.v. skal ophæves, fordi - som der står i bemærkningerne - der ikke i dag findes nogen begrundelse for at opretholde et forbud mod handel med udenlandske præmieobligationer.
Ida Auken (SF), 2010-04-27:
Det er fint, at andre kommuner får lov til at lave miljøzoner, det har vi ønsket meget længe, men ikke når de først skal ud at betale en undersøgelse til 200.000-300.000 kr., før de kan få lov at gøre det, og den her undersøgelse måler på noget, der ikke er interessant, nemlig om man lever op til EU's grænseværdier.
Pernille Skipper (EL), 2014-04-11:
Men det kunne jo godt være, at det, at netværket mødtes løbende og fulgte op på den unges aftale og udvikling, kunne have en positiv effekt, fordi det netop er den sociale forpligtelse, der som sagt ligger i det her forslag, som er det rigtig, rigtig brugbare.
Trine Pertou Mach (EL), 2024-01-18:
Jeg vil ikke i den her tale berøre den del af problematikken, som vedrører besættelse, Israels fortsatte udvidelser af bosættelserne, daglige menneskerettighedskrænkelser, blokade eller andre dele af den problemstilling, men netop fokusere på det, som dansk udviklingspolitik og det danske udviklingspolitiske engagement i de palæstinensiske områder er en del af.
Torsten Schack Pedersen (V), 2023-12-05:
Det, at vi har at gøre med efterretningstjenester, klassificerede oplysninger, forhold til fremmede magter og Danmarks troværdighed over for vores allierede og alliancepartnere, gør, at en undersøgelse af efterretningstjenesterne jo – ligesom det, der blev aftalt og stemt igennem tidligere på året – foregår i en kommission ligesom den kommission, der blev nedsat tilbage i 2020, og som afrapporterede i 2021.
René Gade (ALT), 2016-12-07:
Hvis den kan bruges på andre intelligente måder andre steder, skal vi selvfølgelig værne om den og bruge den til noget fornuftigt, men lige det at foretage højfrekvente handler på den måde, vi ser her, for at skabe en vækst, som jeg kalder kunstig, og en værdiskabelse, som jeg kalder kunstig, er jeg helt imod.
Mads Olsen (SF), 2026-02-05:
I beslutningsforslaget kunne man læse, at følgende var målet: at sagsbehandlingstiderne nedbringes betragteligt, at forvaltningsdomstolen samler og oparbejder en særlig kompetence på socialområdet, at forvaltningsdomstolen gøres uafhængig af øvrige budgetmæssige overvejelser, der kan skabe tvivl om habiliteten i forholdet mellem kommuner, stat og borgere, at borgernes retsstilling følgelig forbedres, at sikre den sociale lovgivnings formål om at fremme løsningen af klagerens sociale problemer og at fremme sagernes sociale aspekter.
Lars Boje Mathiesen (UFG), 2023-11-03:
Når man tildeler så mange statsborgerskaber, som vi gør p.t. og har gjort tidligere, og når vi tildeler statsborgerskaber til personer fra lande, hvor vi ved, at en stor andel og hovedsagelig den største andel af de mennesker, som kommer derfra, køber ind på islam, så bliver udfordringen jo netop, at vi så ved, hvis man har nogen logik og rationalitet i sin tankegang, at det også vil betyde, at nogle af de mennesker, man tildeler statsborgerskab og lader komme hertil, vil købe ind på islam som ideologi.
Frode Sørensen (S), 2007-04-10:
Jeg kan godt se, at der bør være en bagatelgrænse for, hvor små forhøjelser der skal forelægges generalforsamlingen, men det er Socialdemokratiets opfattelse, at eksempelvis fordoblinger af bestyrelseshonorarer og lønstigninger på flere hundredtusinde kroner, for ikke at sige millioner, bør lægges åbent frem på aktionærernes årlige møde.
Tove Videbæk (KRF), 2003-04-10:
danske bioanalytikere og Dansk Jordemoderforening, som i deres høringssvar siger, at de ville ønske, at man ville tage spørgsmålet op og behandle det samtidig med, at loven om kunstig befrugtning skal revideres, for så kunne man tage det hele i sammenhæng.
Jann Sjursen (KD), 2003-11-19:
På den baggrund er enhver provokeret abort for os at se en abort for meget, medmindre altså aborten er begrundet i voldtægt eller alvorlig fare for kvindens liv eller helbred. Vi er derfor fortsat meget optaget af, hvordan vi kan få begrænset de mange tusinde aborter både for barnets og for moderens skyld.
Flemming Damgaard Larsen (V), 2011-02-04:
Som jeg har været inde på et par gange – også i min ordførertale – er det således, at når folk bliver valgt ind i Folketinget og må opgive deres job i det private erhvervsliv eller i den offentlige sektor, lider de et karrieretab, og det skal der selvfølgelig på en eller anden måde kompenseres for.
Anders Samuelsen (RV), 1998-04-28:
Den tekniske side af det skal jeg undlade at kommentere. Til den anden del af det, altså den del, som ikke står i lovforslaget, nemlig belønningsordningen, som bl.a. Det Radikale Venstre var meget positiv over for, da vi tidligere behandlede et lignende forslag, skal jeg sige, at det forslag ikke kunne finde bred opbakning, og derfor er det pillet ud, altså en konsekvens af, at vi ikke kunne få det igennem.
Sophie Hæstorp Andersen (S), 2025-10-22:
I Danmark er vi lige nu i gang med at gennemføre en omfattende og grundig undersøgelse af adoptionsformidlingen til Danmark fra samtlige 70 afgiverlande, og den skal kortlægge og beskrive, hvordan adoption til Danmark fandt sted tilbage i tid, og det skal også være med til at give de adopterede en indsigt i det system og den historiske kontekst, som de er adopteret i, og det ser jeg frem til.
Troels Lund Poulsen (V), 2017-04-21:
Jeg kan da ikke udelukke, at hr. Finn Sørensen kan have ret i nogle af de pointer, men det er heller ikke sådan, at man en til en kan sige, at det, som hr. Finn Sørensen forsøger at konkludere, er rigtigt, men det må vi så vende tilbage til i en anden form.
Lene Espersen (KF), 2009-03-31:
Jeg vil sige til Folketingets partier, at fra man får vedtaget lovforslaget til den endelige igangsættelse, vil vi selvfølgelig også bestræbe os på at gøre vores arbejde så godt og så grundigt, så den her ordning kommer til at have lige præcis den effekt, som jeg har redegjort for her i dag.
Anders Fogh Rasmussen (V), 2003-04-02:
Jeg tror, hr. Jørn Jespersen er klar over, at det er meget vanskelige forhandlinger, idet en række lande ikke ser behov for en reform af den fælles landbrugspolitik, i hvert fald ikke i den udstrækning, som Kommissionen lægger op til, og som Danmark i øvrigt støtter.
Martin Lidegaard (RV), 2025-02-18:
Vi aftalte for næsten 3 år siden, at vi skulle stoppe med gasimport i 2035, men lige nu siger NEKST, altså regeringens egen arbejdsgruppe, at vi står til stadig væk at have 135.000, tror jeg, installerede gasfyr i 2035, fordi den danske indsats er gået i stå.
Hans Christian Schmidt (V), 1999-02-26:
Men jeg synes også, der var nogle gode åbninger fra Enhedslistens side, og vi vil selvfølgelig sørge for, at der bliver iværksat et udredningsarbejde i udvalget, så vi bygger beslutningerne på de faktiske forhold - hvad der har vist sig, hvilke erfaringer vi har med planloven - og så prøver at se, om der kan laves et kompromis på nogle af områderne.
Maja Panduro (S), 2013-05-14:
Det gælder ligeledes den tværministerielle arbejdsgruppe, som ministeren har nedsat for netop også at komme med løsningsforslag til os om, hvordan vi bliver endnu bedre til vores indsats mod socialt bedrageri, for der er måske – det tror jeg også vi er enige om, sådan forstod jeg forespørgeren – plads til forbedring, og samtidig bliver bedre til at gøre det klart, både for borgeren og for myndighederne, hvordan reglerne er, f.eks. meget konkret i forhold til at få udformet en vejledning til borgerne om eksempelvis enligproblematikken.
Lene Espersen (KF), 2011-03-18:
Vi har jo i de sidste par dage været meget optaget af – og sådan er vi danskere, vi er jo pragmatiske – at tænke på, hvordan Danmark bedst kan hjælpe til, men det er vigtigt, at vi i vores iver efter at fortælle, hvor meget vi handler, også husker at fortælle, ikke mindst den danske befolkning, at det er en svær beslutning, hver gang vi beslutter os for at bidrage militært et eller andet sted i verden.
Line Barfod (EL), 2009-03-27:
Hvordan sikrer vi, at der ikke kommer social dumping, hvordan sikrer vi, at vi bliver ved med at holde fast i, at vi vil have lige vilkår, hvordan sikrer vi, at vi gør en fælles indsats mod, at der er mennesker, der bliver udnyttet og udbyttet, i stedet for at det bliver de mennesker, der bliver udnyttet, som kommer til at undgælde, og som man ser der bliver rettet kampagner imod.
Camilla Fabricius (S), 2019-11-26:
Der skal ikke herske nogen tvivl om, at det for Socialdemokratiet er centralt, at vi hele tiden arbejder for, at børn og unge får en bedre hverdag, også når de er anbragt uden for hjemmet, og at vi sikrer den dialog, der er med forældre på tværs af landet, uanset hvad det er for en familie, barnet er opvokset i, og som har betydning for det kvalificerede arbejde, der er i forhold til et barn.
Rosa Lund (EL), 2020-05-19:
Jeg synes faktisk, vi i løbet af de sidste par år har set masser af situationer, hvor vi har haft brug for, at Folketinget har flere muskler, når det kommer til juridiske vurderinger, når det kommer til hjælp med at forstå, hvad der egentlig ligger af jura i lovforslaget.
Peter Skaarup (DF), 2021-05-20:
For vi ville ikke stå tilbage for det, hvis det var 81 stramninger, eller hvis det som sagt var 160 stramninger, for vi vil den her bandekriminalitet til livs, og som jeg også forudså, kunne hr. Sikandar Siddique jo ikke forklare, hvad det ville have betydet, hvis ikke man havde gennemført de her 80 stramninger.
Søren Søndergaard (EL), 2001-03-27:
Jeg tror, hr. Knud Erik Hansen har læst den et andet sted, men jeg har læst den i martsnummeret af bladet Samspil, og den gør opmærksom på, at antallet af asylansøgere fra disse fire lande i perioden 20. november 2000 til 4. februar 2001 faldt med 57 pct. - det er jo en sjat - sammenlignet med perioden 4. september 2000 til 19. november 2000.
Lars Barfoed (KF), 2003-12-18:
Jeg er ked af, at jeg må skuffe hr. Morten Helveg Petersen med, at Det Konservative Folkeparti faktisk ligger fuldstændig på linje med regeringens politik og med det, statsministeren siger, nemlig at regeringen har ikke nogen planer om dagpengereformer nu.
Kristian Thulesen Dahl (DF), 2016-02-09:
For det, der ikke har kunnet lade sig gøre i forhold til integration af de 6.000 flygtninge og familiesammenførte, der i snit er kommet til Danmark, kan godt lade sig gøre, selv om vi taler om 15.000, 25.000, 30.000, 40.000, 50.000 inklusive familiesammenførte.
Christian Juhl (EL), 2013-02-28:
Det er jo nok derfor, at der er så mange, der spørger, hvad regeringen egentlig vil, og jeg synes da, at det ville være rigtig godt, hvis vi kunne hjælpes ad med at gøre det skarpere, fordi jeg ville være rigtig, rigtig trist, hvis regeringen sætter det hele til på den slags øvelser.
Søren Egge Rasmussen (EL), 2020-11-06:
Altså, vi står jo over for en væsentlig omstilling, hvor vi skal frem til at være et CO 2 -neutralt samfund i 2050, og det kunne godt være, at et ændret CO 2 -kvotesystem kunne medvirke til, at det nemmere sker, og at den store målsætning om en 70-procents-CO 2 -reduktion inden 2030 måske kunne blive hjulpet af et bedre CO 2 -kvotesystem.
Kim Edberg Andersen (DD), 2025-01-16:
Det kan godt være, at vi skal finde ud af, at du kan få lov til ligesom at få en samlet pulje af timer, du skal levere til samfundet i løbet af dit liv for at få det til at hænge sammen, men held og lykke med at fortælle en på 18 år, at han skal lægge ca. 1 mio. timer i det, og at han så selv kan vælge, om han gør det som 18-årig, 20-årig, 25-årig eller 75-årig.
Aase D. Madsen (DF), 1998-11-18:
Som hr. Melchior sagde, er den meget, meget voldsom ved konventionel jagt med bøsse, men jeg kan fortælle, at professor Peter Sandøe, formand for Det Dyreetiske Råd, siger, at anskydningsraterne ved buejagt i gennemsnit er tre gang så store som ved jagt med skydevåben.
Marcus Knuth (KF), 2022-04-19:
For på den ene side har vi jo alle sammen kunnet følge den dækning, der har været i medierne, og fra Konservatives side erkender vi, at det selvfølgelig kan være en smule atypisk eller, som hr. Jan E. Jørgensen siger, usædvanligt eller måske sågar mærkeligt, at efterretningstjenesten har besøgt redaktører, som vi jo nu taler om her i dag.
Steen Gade (SF), 2005-06-02:
Jeg vil sige tak for et klart svar, og dermed har hr. Søren Espersen jo også taget sin del af ansvaret for, at Danmark i dag giver betydelig mindre ulandshjælp, end vi har gjort, at vi hjælper Afrika mindre, end vi ellers ville have gjort, og at vi faktisk har været med til at skære ulandsbistanden til Afrika ned.
Søren Espersen (DF), 2014-11-28:
For jeg vil bare sige, at jeg, når vi nu skal skældes ud, fordi vi er så utrolig useriøse, vil give Holger K. Nielsen ret i, at Enhedslisten, hvis man havde ment noget med det med at have en ordentlig forhandling om det forslag til vedtagelse, der er kommet, jo så burde have fremsendt det lidt tidligere.
Michael Aastrup Jensen (V), 2008-05-21:
Men det er jo lige præcis derfor, vi har et organ som EU-Oplysningen i Folketingsregi, som på en neutral måde har til opgave at sørge for at informere befolkningen om EU, og hvad det handler om, på en neutral måde, så det er ikke os som partier, som går ind og måske er lidt farvede.
Lars Boje Mathiesen (UFG), 2024-04-02:
Hvis man vil give den gennemsnitlige kommune 2,5 mio. kr., skal vi måske skal vi lige sætte ambitionsniveauet efter, hvad man får for det, hvis man regner med, at der skal være en behandlingsgaranti på 14 dage, eller at det i hvert fald skal være muligt at få en samtale inden for 14 dage, og hvis det så også skal været det sted, hvor man skal sidde og behandle.
Margrethe Vestager (RV), 2013-11-14:
Jeg tror et eller andet sted, at selv om vi kan have store diskussioner om niveauet for de offentlige udgifter, er der også en grundlæggende respekt for, at når vores kommunale kolleger og regionale kolleger skal prioritere, kan de gøre det på en måde, så de ikke skal til at stoppe op året efter, som den radikale ordfører gav et konkret eksempel på, med de meget store ulemper, det har ikke kun for medarbejdere, ikke kun for ledere, men bestemt også for de borgere, som så skal opleve de nedskæringer.
Per Clausen (EL), 2010-11-10:
Men er statsministeren ikke enig med mig i, at når man læser denne mail, som den særlige rådgiver skrev, og når man ser, hvad den daværende økonomiminister offentligt sagde, og når man ser den daværende sundhedsministers opfattelse – vi har senere spurgt ham om, hvad hans opfattelse var – så tyder meget på, at der i Sundhedsministeriet og blandt ledende ministre i regeringen var en klar opfattelse af, at der var dokumentation for, at der var sket en overkompensation, og at det derfor var vigtigt at gribe hurtigt ind?
Ane Halsboe-Jørgensen (S), 2025-12-16:
Kernen er, at det skal være slut med, at man den ene dag får eftergivet sin gæld til det offentlige, får en chance til af fællesskabet, og at man så dagen efter begår kriminalitet, uden at det får konsekvenser for eftergivelse af gælden til det offentlige.
Tom Behnke (KF), 2009-04-24:
Så det, der er sagen, er, at vi sådan set er enige i intentionen i forslaget her, nemlig at pædofilidømte skal modtage behandling, inden de bliver prøveløsladt, og at det skal være et krav inden en prøveløsladelse, men vi er ikke enige i, at det skal være så restriktivt, at det altid, hundrede procent og hele tiden er et krav, for der kan være nogle særlige sager, hvor det ikke giver mening, eller hvor det ikke er hensigtsmæssigt, og hvor det måske er nogle andre ting, der skal til.